“หุ้นเอเชีย” เปิดผันผวน จับตาข้อมูลเศรษฐกิจจีน
“ตลาดหุ้นเอเชีย” เปิดผันผวน นักลงทุนจับตาข้อมูลเศรษฐกิจจีน โดยนักวิเคราะห์คาดว่า GDP ของจีนอาจจะหดตัว 0.8% ในไตรมาส 4/2565 เมื่อเทียบเป็นรายไตรมาส และขยายตัว 1.8% เมื่อเทียบเป็นรายปี รวมถึงประชุม BOJ 
“ตลาดหุ้นเอเชีย” เปิดผันผวน นักลงทุนจับตาข้อมูลเศรษฐกิจจีน โดยนักวิเคราะห์คาดว่า GDP ของจีนอาจจะหดตัว 0.8% ในไตรมาส 4/2565 เมื่อเทียบเป็นรายไตรมาส และขยายตัว 1.8% เมื่อเทียบเป็นรายปี
17 ม.ค. 2566

ผู้สื่อข่าวรายงานว่า ตลาดหุ้นเอเชียเปิดผสมผสานในวันนี้ ขณะที่นักลงทุนจับตาข้อมูลเศรษฐกิจจีน โดยนักเศรษฐศาสตร์ในผลสำรวจที่จัดทำโดยสำนักข่าวรอยเตอร์คาดการณ์ว่า ผลิตภัณฑ์มวลรวมภายในประเทศ (GDP) ของจีนอาจจะหดตัว 0.8% ในไตรมาส 4/2565 เมื่อเทียบเป็นรายไตรมาส และขยายตัว 1.8% เมื่อเทียบเป็นรายปี
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 25,915.51 จุด เพิ่มขึ้น 93.19 จุด หรือ +0.36%, ดัชนี HSI ตลาดหุ้นฮ่องกงเปิดวันนี้ที่ 21,678.05 จุด ลดลง 68.67 จุด หรือ -0.32% และดัชนี SSE Composite ตลาดหุ้นจีนเปิดวันนี้ที่ 3,229.44 จุด เพิ่มขึ้น 1.85 จุด หรือ +0.06%
โดยนักเศรษฐศาสตร์ในผลสำรวจที่จัดทำโดยสำนักข่าวรอยเตอร์คาดการณ์ว่า ยอดค้าปลีกของจีนอาจจะหดตัว 8.6% ในเดือนธ.ค. และผลผลิตภาคอุตสาหกรรมอาจขยายตัว 0.2% เมื่อเทียบเป็นรายปี
ขณะเดียวกัน นักลงทุนยังจับตาผลตอบแทนพันธบัตรรัฐบาลอายุ 10 ปีของญี่ปุ่น เนื่องจากทดสอบกรอบบนสุดของเพดานที่ธนาคารกลางญี่ปุ่น (BOJ) กำหนดเอาไว้อย่างต่อเนื่อง ขณะที่ BOJ มีกำหนดเปิดฉากประชุมนโยบายการเงินในวันนี้ (17 ม.ค.66)